rejauldu/bengali-wikipedia huggingface dataset:
ইন্দুমতী গুহঠাকুরতা (১৯০৫—১৯৯১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।   জন্ম ও পরিবার  ইন্দুমতী গুহঠাকুরতা ১৯০৫ সালে বরিশালের গাভা গ্রামে ঘোষ দস্তিদার পরিবারে জন্মগ্রহণ করেন। কিন্তু পিতৃভূমি ছিল বরিশালেই। তার পিতার নাম রজনীনাথ ঘোষ ও মাতার নাম বসন্তকুমারী ঘোষ।   রাজনৈতিক জীবন  ইন্দুমতী পরিবার রাজনৈতিক পরিবার। অসহযোগ ও জাতীয় আন্দোলনে মা ও বৌদির সাথে যোগ দেন। ছোটবেলা থেকে ছাত্রাবস্থায় তিনি রাজনীতিমনস্ক হয়ে ওঠেন। ১৯৩০ সালের আইন অমান্য আন্দোলনে প্রকাশভাবে যোগদানের দেন। ১৯৩২ সালে আইন অমান্য আন্দোলনএ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকাণ্ডে জড়িত ছিলেন।  ১৯৩৪ সালে নিজ বাড়িতে একটি বিদ্যালয় স্থাপন করেন। ১৯৩৫ সালে তাঁর স্বামীর মৃত্যু হয়। কাজের সুবিধার জন্য এবং কর্মীদের থাকা একটা স্থান রাখার জন্য ১৯৩৯ সালে তিনি তার পুত্রকন্যা ও কয়েকজন মহিলা কর্মীসহ ওই প্রতিষ্ঠানেই বসবাস করতে থাকেন। ১৯৩৯ সালে ঢাকার আশালতা সেনের সহকর্মী হয়ে মহিলা-সংগঠনের কাজে তিনি উত্তরবঙ্গের বহু স্থান ভ্রমণ করেন। ১৯৪০ সালে ভােলা থেকেই তিনি প্রাদেশিক কংগ্রেসের সভ্য নির্বাচিত হন; দ্বিতীয়বার নির্বাচিত হন ১৯৪৬ সালে।  ১৯৪১ সালে তিনি স্বর্গীয় নেতা মনােরঞ্জন গুহঠাকুরতার নামে ঐ প্রতিষ্ঠান-বাড়িতে। ‘মনােরঞ্জন শিল্পসদন’ স্থাপন করেন। সেখানে তাঁত, চরকা ও বিভিন্ন শিল্পকার্য পরিচালিত হত। রােগীদের সেবার জন্য একটি বিভাগও ছিল। এই সময় প্রতিষ্ঠান বাড়িতে স্থায়ীভাবে ১২ জন মহিলা ও পুরুষ কর্মী থাকতেন। তারা গঠনমূলক কাজ ও কংগ্রেসের কাজ করতেন। এটি কংগ্রেসের একটি প্রধান কর্মকেন্দ্রে পরিণত হয়। ‘মনােরঞ্জন শিল্পসদন’ প্রতিষ্ঠা দিবসে গান্ধীজী তার বাণীতে জানিয়েছিলেন– “ইন্দুমাতা, তােমার কর্মজীবন যেন পল্লীগ্রামেই সীমাবদ্ধ থাকে। তােমার কর্মপ্রচেষ্টাকে আমি অভিনন্দন জানাচ্ছি।”  ১৯৪২ সালের আন্দোলনে ইন্দুমতী গুহঠাকুরতা তিনজন মহিলা কর্মীসহ গ্রেপ্তার হন। প্রতিষ্ঠানের পুরুষ কর্মীরাও সকলেই গ্রেপ্তার হন। প্রতিষ্ঠানকে বে-আইনী ঘােষণা করা হয়। দশমাস কারাদণ্ড ভােগ করার পর ইন্দুমতী গুহঠাকুরতা ও যােগমায়া দত্তকে স্বগৃহে অন্তরীণ করা হয়। ১৯৪৫ সালের অক্টোবর মাসে অন্যরা মুক্তি পান।   মৃত্যু  ইন্দুমতী গুহঠাকুরতা ১৯৫০ সালে তাঁকে কর্মভূমি থেকে চিরবিদায় গ্রহণ করে পশ্চিমবঙ্গে চলে আসতে হয়। ১৯৯১ সালের মৃত্যুবরণ করেন।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:নারী বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় স্বাধীনতা কর্মী বিষয়শ্রেণী:বানারীপাড়া উপজেলার ব্যক্তি বিষয়শ্রেণী:বরিশাল জেলার সক্রিয়কর্মী
৬৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৮ এর অন্তর্গত। এটি পূর্বে ডেমরা ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬৯ ঢাকা মহানগরের ডেমরা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন সালাহউদ্দিন আহমেদ।   বিবরণ  ওয়ার্ড নং ৬৯ ঢাকা মহানগরের কামারগোপ খলাপাড়া, কামারগোপ দক্ষিণ, ডেমরা, কামারঘোপ, আহম্মদ বাগুয়ানী টেক্সটাইল মিল, লতিফ বাওয়ানী জুট মিল, নড়াইবাগ, মিরপাড়া ও রাজাখালী এলাকা নিয়ে গঠিত।   ইতিহাস  ২০১৭ সালের পূর্বে এটি ডেমরা ইউনিয়নের ১,২,৪ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৯ নং ওয়ার্ড হিসেবে আত্মপ্রকাশ করে।   কাউন্সিলর  নির্বাচনকাউন্সিলররাজনৈতিক দলসূত্র  ২০২০ সালাহউদ্দিন আহমেদ    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
ভারতের মধ্যভাগে অবস্থিত ২৯ টি রাজ্যের মধ্যে একটি রাজ্য ছত্তীসগঢ়৷ রাজ্যটিতে বর্তমানে জেলার সংখ্যা ২৭ টি৷ thumb|upright=1.5|জেলাসহ ছত্তীসগঢ় রাজ্যের মানচিত্র পূর্বতন মধ্যপ্রদেশ রাজ্য থেকে নতুন ছত্তীসগঢ় রাজ্য গঠনকালে এর ১৬ টি জেলা ছিলো৷ ২৭শে বৈশাখ ১৪১৪ বঙ্গাব্দে(১১ই মে ২০০৭ খ্রিষ্টাব্দ) বীজাপুর ও নারায়ণপুর নামক দুটি নতুন জেলা গঠন করা হয় এবং ১৬ই পৌষ ১৪১৮ বঙ্গাব্দে(১লা জানুয়ারি ২০১২ খ্রিষ্টাব্দে) আরো নয়টি নতুন জেলা গঠন করা হয়৷ সদর নৈকট্য, প্রশাসনিক সুবিধা ও কাঠামোগত উন্নতিসাধনের লক্ষে নতুন জেলাগুলিকে পূর্বতন জেলাগুলি থেকে পৃথক করার সিদ্ধান্ত গৃৃহিত হয়৷। নয়টি নতুন জেলাগুলি হলো যথাক্রমে- কোন্দাগাঁও, গরিয়াবন্দ, বলরামপুর- রামানুজগঞ্জ, বালোদ, বালোদা বাজার, বেমেতারা, মুঙ্গেলি, সুক্মা ও সুরজপুর জেলা৷  জেলাসমূহের তালিকা  ক্রমিক 31 জেলার নাম জেলাসদর বিভাগ ১ কবীরধাম কাওয়ারধা দুর্গ ২ করিয়া বৈকুণ্ঠপুর, করিয়া সরগুজা ৩ কাঙ্কের কাঙ্কের বস্তার ৪ কোন্দাগাঁও কোন্দাগাঁও বস্তার ৫ কোরবা কোরবা বিলাসপুর ৬ গরিয়াবন্দ গরিয়াবন্দ রায়পুর ৭ জশপুর জশপুর নগর সরগুজা ৮ জাঞ্জগীর চাঁপা জাঞ্জগীর বিলাসপুর ৯ দান্তেওয়াড়া দান্তেওয়াড়া বস্তার ১০ দুর্গ দুর্গ দুর্গ  ১১ ধমতরী ধমতরী রায়পুর ১২ নারায়ণপুর নারায়ণপুর বস্তার ১৩ বলরামপুর-রামানুজগঞ্জ বলরামপুর সরগুজা ১৪ বস্তার জগদলপুর বস্তার ১৫ বালোদ বালোদ দুর্গ ১৬ বালোদা বাজার বালোদা বাজার রায়পুর ১৭ বীজাপুর বিজাপুর বস্তার ১৮ বিলাসপুর বিলাসপুর বিলাসপুর ১৯ বেমেতারা বেমেতারা দুর্গ ২০ মহাসমুন্দ মহাসমুন্দ রায়পুর ২১ মুঙ্গেলি মুঙ্গেলি বিলাসপুর ২২ রাজনন্দগাঁও রাজনন্দগাঁও দুর্গ ২৩ রায়গড় রায়গড় বিলাসপুর ২৪ রায়পুর রায়পুর রায়পুর ২৫ সরগুজা অম্বিকাপুর সরগুজা ২৬ সুক্মা সুক্মা বস্তার ২৭ সুরজপুর সুরজপুর সরগুজা ২৮ গৌরেলা পেণ্ড্রা মারবাহী গৌরেলা বিলাসপুর   তথ্যসূত্র   বিষয়শ্রেণী:ভারতের জেলাসমূহের তালিকা বিষয়শ্রেণী:ছত্তিশগড়ের জেলা
বাংলাদেশ নৌবাহিনী জাহাজ (সংক্ষেপেঃ বানৌজা) নবযাত্রা বাংলাদেশ নৌবাহিনীর টাইপ ০৩৫ জি (মিং ক্লাস) ডিজেল ইলেকট্রিক ডুবোজাহাজ। টর্পেডো ও মাইন অস্ত্রে সজ্জিত এই ডুবোজাহাজটি শত্রু জাহাজ ও ডুবোজাহাজে আক্রমণ করতে সক্ষম। এছাড়া, শত্রু জাহাজের গতিবিধি পর্যবেক্ষণ এবং বিশেষ যুদ্ধকালীন দায়িত্ব পালন করতে সক্ষম। পাশাপাশি তেল-গ্যাস অনুসন্ধান ক্ষেত্র সমূহের অধিকতর নিরাপত্তা নিশ্চিতের মাধ্যমে দেশের সুনীল অর্থনীতির উন্নয়নে সহায়ক ভূমিকা পালন করবে।  ইতিহাস জাহাজটি তৈরি হয়েছিল ১৯৮৯ সালে চীনের নৌবাহিনীর ডুবোজাহাজ বহরের জন্য। ১৯৯০ থেকে এটি সেই বাহিনীতে ব্যবহৃত হয়ে আসছিল এবং তখন এর নিশান নাম্বার ছিল ৩৫৭। বাংলাদেশ নৌবাহিনীতে যোগদানের পূর্বে  একে সংস্কার ও আধুনিকায়ন করে এর কার্যক্ষমতা ২০৩০ পর্যন্ত করা হয়। আধুনিকায়নের সময় জাহাজটিতে নতুন সেন্সর এবং যোগাযোগ ব্যবস্থা সংযোজন করা হয়।  কর্মজীবন ১৪ই নভেম্বর ২০১৬ সালে নৌযানটি বাংলাদেশের নিকট হস্তান্তর করা হয়। এটি চট্টগ্রাম বন্দরে এসে পৌছায় ২২ ডিসেম্বর ২০১৬-এ। এটি বাংলাদেশ নৌবাহিনীতে যোগদান করে ১২ মার্চ ২০১৭ সালে।  সেন্সর নবযাত্রায় ব্যবহৃত হয়েছে চীনা এইচ/এসকিউ২-২৬২সি সক্রিয় সোনার (পাইক জ এমজি-১০০ এর উন্নত সংস্করণ) এবং ফরাসি ডীইউইউএক্স-৫ সোনারের চীনা সংস্করণ, যা ইএস৫এফ সোনার একীভূতকরণ পদ্ধতি দ্বারা একীভূত করা হয়েছে।  ডুবোজাহাজটিতে ব্যবহৃত হয়েছে মার্ক ৫০ টোপল (স্নুপ ট্রে) সমুদ্রপৃষ্ঠ অনুসন্ধান রাডার, যোগাযোগের জন্য একটি  ম্যাগনাভোক্স স্যাটন্যাভ পদ্বতি এবং টাইপ ৯২১এ ইডব্লিউ স্যুইট।  রণসজ্জা নবযাত্রায় আছে ৮টি  টর্পেডো টিউব যা ১৪টি ওয়াইইউ-৪ জাহাজ বিধ্বংসী ভারী টর্পেডো নিক্ষেপে ব্যবহৃত হয়। বিকল্প হিসেবে এই ডুবোজাহাজটি ৩২ টি নৌ-মাইন বহন করতে সক্ষম।  আরও দেখুন  বানৌজা জয়যাত্রা  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনীর ডুবোজাহাজ বিষয়শ্রেণী:বাংলাদেশ নৌবাহিনী বিষয়শ্রেণী:১৯৮৯-এর জাহাজ
আঞ্জুমান আরা শিল্পী হলেন একজন বাংলাদেশি অভিনেত্রী যিনি ৩৬টি চলচ্চিত্রে অভিনয় করেছেন।   জীবনী  চলচ্চিত্রে আসার আগে তিনি নারায়ণগঞ্জ জেলার শকুন্তলা নাট্যগোষ্ঠীর হয়ে বিভিন্ন মঞ্চনাটকে অভিনয় করেছেন। নাগ নর্তকী চলচ্চিত্রে অভিনয়ের মাধ্যমে চলচ্চিত্রাঙ্গনে পা রাখেন তিনি। তবে তার প্রথম মুক্তিপ্রাপ্ত চলচ্চিত্র হল বাংলার কমান্ডো যেটি ১৯৯৫ সালের ৫ মে মুক্তি পায়। চলচ্চিত্রটিতে তার সহশিল্পী ছিলেন আমিন খান। এরপর, ১৯৯৬ সালে তিনি সালমান শাহের বিপরীতে প্রিয়জন চলচ্চিত্রে অভিনয় করেন। ২০০০ সালে তিনি চলচ্চিত্রাঙ্গন থেকে নিজেকে সরিয়ে নেন। তবে, ২০১৩ সাল পর্যন্ত টিভি নাটকে অনিয়মিতভাবে অভিনয় করেছেন তিনি।   নির্বাচিত চলচ্চিত্র তালিকা   বাংলার কমান্ডো  নাগ নর্তকী  বাবা কেন চাকর  ক্ষমা নেই  শক্তের ভক্ত  মুক্তি চাই  লম্পট  প্রিয়জন  প্রেমের নাম বেদনা  সুজন বন্ধু   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:২০শ শতাব্দীর বাংলাদেশী অভিনেত্রী
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৮৭ সালের ২৬শে নভেম্বর তারিখে মার্কিন যুক্তরাষ্ট্রের ওহাইওয়ের রিচফিল্ড টাউনশিপের রিচফিল্ড কলিসিয়ামে অনুষ্ঠিত হয়েছে।  এই অনুষ্ঠানে সর্বমোট চারটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে আন্দ্রে দ্য জায়ান্ট, বুচ রিড, কিং কং বান্ডি, ওয়ান ম্যান গ্যাং ও রিক রুড সার্ভাইভার সিরিজ ম্যাচে বাম বাম বিগলো, ডন মুরাকো, হাল্ক হোগান, কেন পাতেরা ও পল অর্নডর্ফকে পরাজিত করেছে। আরেক শীর্ষস্থানীয় ম্যাচে, দ্য ব্রিটিশ বুলডগস, দ্য কিলার বিস, দ্য ফ্যাবুলাস রাউজাস, স্ট্রাইক ফোর্স ও দি ইয়াং স্ট্যালিয়নস ১০ জনের সার্ভাইভার সিরিজ ম্যাচে দ্য বলশেভিকস, ডিমোলিশন, দ্য ড্রিম টিম, দ্য হার্ট বিজনেস ও দ্য আইল্যান্ডার্সকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল   ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান।  এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।  ১৯৮৭ সালের এই অনুষ্ঠানটি সার্ভাইভার সিরিজ কালানুক্রমিকের প্রথম অনুষ্ঠান ছিল, যা ২৬শে নভেম্বর তারিখে মার্কিন যুক্তরাষ্ট্রের ওহাইওয়ের রিচফিল্ড টাউনশিপের রিচফিল্ড কলিসিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৮৭ সার্ভাইভার সিরিজ বিষয়শ্রেণী:নভেম্বর ১৯৮৭-এ মার্কিন যুক্তরাষ্ট্রে ঘটনা বিষয়শ্রেণী:১৯৮৭-এ ওহাইও বিষয়শ্রেণী:ওহাইওতে ঘটনা বিষয়শ্রেণী:রিচফিল্ড টাউনশিপে পেশাদার কুস্তি
ডেলাওয়্যার রুট ১৭ (ডিই ১৭) দুই-লেন বিশিষ্ট একটি ডেলাওয়্যার রাজ্য মহাসড়ক, যেটি সাসেক্স কাউন্টিতে অবস্থিত। রাস্তাটি উত্তর-পূর্বদিক থেকে  দক্ষিণ-পশ্চিম দিকে চলমান। এর শুরু হয়েছে সেলবিভ্যালির ডিই ৫৪ থেকে রোক্সানার মধ্যবর্তি অংশকে বলা হয় বেথানি রোড। রাস্তাটি  দক্ষিণাঞ্চলীয় সাসেক্স কাউন্টির গ্রাম্য এলাকা ধরে চলমান। সেলবিভ্যালি এবং বেথানি বিচ এলাকার সংযোগ সড়ক হিসেবে ডিই ১৭ ব্যবহৃত হয়। রাস্তাটি ১৯২০ সালে রাজ্য মহাসড়ক হিসেবে তৈরী করা হয় এবং ১৯৩৮ সালে ডিই ১৭ নাম দেওয়া হয়।  রাস্তার বিবরণ thumb|right|ডিই ১৭, রোক্সানা  ডিই ১৭ সেলবিভ্যালি এলাকার ডিই ৫৪ থেকে আরম্ভ হয়ে, উত্তরপূর্ব দিকে বেথানি রোড নাম নিয়ে চলতে থাকে। রাস্তাটি একটি দুই-লেন বিশিষ্ট অবিভক্ত সড়ক, পাঁকা সড়ক, যার পুরোটাই আটলান্টিকের সমুদ্র তীরবর্তি সমতলে অবস্থিত।  দক্ষিণপ্রান্তে রাস্তাটি সেলবিভ্যালি অতিক্রমের পূর্বে বেশ কিছু বাড়িঘর অতিক্রম করে। এই সময়, রাস্তাটি হালকা বনজঙ্গলে ঘেরা এলাকায় প্রবেশ করে। রোক্সানাতে প্রবেশের পর এটি ডিই ২০ কে অতিক্রম করে। ডিই ২০ এর পর রাস্তাটি গ্রামের মধ্যদিয়ে চলতে থাকে। তারপর উত্তরে মোড় নিয়ে রাস্তাটি মিলভ্যালির ডিই ২৬ এ গিয়ে শেষ হয়।  ২০১১ সালের পরিসংখ্যানে দেখা যায়, ডিই ১৭ দিয়ে বছর গড়ে ৪৩৪৩ থেকে ২৬০৮টি গাড়ী চলাচল করে। যদিও রাস্তাটি জাতীয় মহাসড়ক ব্যবস্থার অংশ নয়।  ডিই ১৭ এর অংশ বিশেষ, ডেইজি রোড থেকে পিপারস কর্ণার রোডকে হারিকেন ইভাকুয়েশান রুট বলা হয়।  ইতিহাস রাস্তাটি ১৯২০ সালে তৈরী করা হয় কাঁচা সড়ক হিসেবে সেলবিভ্যালি এবং রোক্সনার মধ্যবতি। যদিও রাস্তাটি ১৯২৪ সালের পূর্ব পর্যন্ত নামকরণ বিহীন অবস্থায় ছিল। অবশেষে ১৯৩৮ সালে সেলবিভ্যালির ডিই ২৬ পর্যন্ত অংশকে ডিই ১৭ নাম দেওয়া হয়। তখন থেকে এর নাম অবিকৃত অবস্থায় রয়েছে। রোক্সনাতে অবস্থিত ডিই ১৭ এর দক্ষিণ পশ্চিমাঞ্চল।  মূখ্য অংশবিশেষ পুরো ডিই ১৭ই সাসেক্স কাউন্টিতে অবস্থিত।   অবস্থান  মাইল  কি.মি.  গন্তব্য  টীকা সেলবিভ্যালি  ০০  ০০  ডিই ৫৪   দক্ষিণ প্রান্ত রোক্সনা  ৩.৮৪  ৬.১৮  ডিই ২০   মিলভ্যালি  ৮.৩০  ১৩.৩৬  ডিই ২৬  উত্তর প্রান্ত  তথ্যসূত্র  বহিঃসংযোগ     বিষয়শ্রেণী:ডেলাওয়্যার অঙ্গরাজ্যের মহাসড়ক
বিন্যাসন  টীকা: সকল প্যারামিটার ঐচ্ছিক। time - নিষিদ্ধ হওয়া ব্যবহারকারীর নিষিদ্ধ হওয়ার মেয়াদ প্রদর্শন করবে। 'indef', 'অসীম', 'indefinite', বা 'indefinitely' মান গুলো "অসীম সময়ের জন্য" প্রদর্শন করবে। এছাড়া অন্য কোনো সময় উল্লেখ করতে লিখুন "১ বছর", "১ মাস"-এরকম। by - এই প্যারামিটারটি কার দ্বারা নিষিদ্ধকরণ হয়েছে তা প্রদর্শন করবে। link - এটি আলোচনাসাপেক্ষে নিষিদ্ধকরণের ক্ষেত্রে আলোচনার স্থানের লিংক প্রদর্শন করব।  উদাহরণ  ব্যবহার কোড আউটপুট নিষিদ্ধ {{নিষিদ্ধ হওয়া ব্যবহারকারী}}  আলোচনার লিঙ্কসহ নিষিদ্ধকরণ {{নিষিদ্ধ হওয়া ব্যবহারকারী|link=[[আলোচনা]]}}  আলোচনার লিঙ্কসহ ১ বছরের জন্য নিষিদ্ধকরণ {{নিষিদ্ধ হওয়া ব্যবহারকারী|time=১ বছর|link=[[আলোচনা]]}}  অসীম সময়  {{নিষিদ্ধ হওয়া ব্যবহারকারী|time=অসীম|by=সম্প্রদায়|link=[[উইকিপিডিয়া:প্রশাসকদের আলোচনাসভা#আলোচনা|প্রশাসকদের আলোচনাসভা]]}}  আরও দেখুন  নিষিদ্ধ ব্যবহারকারী
ফিলিপ ইয়র্গেন্সেন (জন্ম ১৬ এপ্রিল ২০০২) হলেন একজন সুইডিশ-ড্যানিশ পেশাদার ফুটবলার যিনি প্রিমিয়ার লিগ ক্লাব চেলসির হয়ে গোলরক্ষক হিসেবে খেলেন।  ৩০ জুলাই ২০২৪-এ, ইয়র্গেন্সেন প্রিমিয়ার লিগ ক্লাব চেলসিতে যোগদান করেন প্রায় £২০ মিলিয়ন পাউন্ডের বিনিময়ে এবং সাত বছরের চুক্তি স্বাক্ষর করেন।  তথ্যসূত্র  বহিঃসংযোগ  Profile at the Villarreal CF official website        বিষয়শ্রেণী:ইংল্যান্ডে সুয়েডীয় প্রবাসী ক্রীড়াবিদ বিষয়শ্রেণী:ইংল্যান্ডে ডেনীয় প্রবাসী ক্রীড়াবিদ বিষয়শ্রেণী:স্পেনে ডেনীয় প্রবাসী ক্রীড়াবিদ বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:ভিয়ারিয়াল ফুটবল ক্লাব বি-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সুইডেনের আন্তর্জাতিক যুব ফুটবলার বিষয়শ্রেণী:সুয়েডীয় পুরুষ ফুটবলার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:উয়েফা কনফারেন্স লিগ বিজয়ী খেলোয়াড়
পুলাদি () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পুযাথি শহরের জনসংখ্যা হল ৩৩,৪৭০ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে পুযাথি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
মীনা কেশোয়ার কামাল (পাশতুন/ফার্সী: مینا کشور کمال; ২৭শে ফেব্রুয়ারি ১৯৫৬ - ৪ঠা ফেব্রুয়ারি ১৯৮৭) ছিলেন একজন আফগান বিপ্লবী, কবি, রাজনৈতিক কর্মী, নারীবাদী, নারী অধিকারের সমর্থক ও তদুদ্দেশ্যে সক্রিয় কর্মী। তিনি আফগানিস্তানের নারীদের বৈপ্লবিক সমিতির (RAWA) প্রতিষ্ঠাতা। ১৯৮৭ খ্রিঃ তাকে হত্যা করা হয়।  ১৯৭৭-এ কাবুল বিশ্ববিদ্যালয়ের ছাত্রী থাকাকালীনই তিনি আফগানিস্তানের নারীদের বৈপ্লবিক সমিতির (RAWA) প্রতিষ্ঠা করেন। এই সংস্থার উদ্দেশ্য হল "আফগানিস্তানের দুঃস্থ ও কণ্ঠরুদ্ধ নারীদের মুখে ভাষা যোগানো।" সাওর বিপ্লব বা ১৯৭৮ সালের ক্যু- দেতা'র পরে আফগানিস্তানে ক্ষমতার হাতবদল হয়। ১৯৭৯ খ্রিঃ তিনি আফগানিস্তান গণতান্ত্রিক প্রজাতন্ত্রের বিরুদ্ধে প্রচার শুরু করেন এবং ঐ রাষ্ট্রের বিরুদ্ধে জনমত গড়ে তোলার জন্য বিভিন্ন স্কুলে সভা করেন। ১৯৮১ খ্রিঃ বের করেন দ্বিভাষী নারীবাদী পত্রিকা পয়ম-এ-জ়ান (নারীদের বার্তা)। উদ্বাস্তু শিশু ও তাদের মায়েদের জন্য তিনি একাধিক 'ওয়াতান স্কুল' গড়ে তোলেন, যেখানে আশ্রিতদের চিকিৎসা ও বিভিন্ন ব্যবহারিক কাজকর্ম শেখানো হতে থাকে।Brave Women in a War-Torn World: RAWA and Afghanistan  ১৯৮১ এর শেষ ভাগে ফরাসি সরকারের নিমন্ত্রণে মীনা ফরাসি সমাজবাদী পার্টি কংগ্রেসে আফগান প্রতিরোধ আন্দোলনের প্রতিনিধিত্ব করতে যান। সেখানে মীনা বক্তব্য রাখতে উঠলে উপস্থিত সোভিয়েত প্রতিনিধিদল সভা ত্যাগ করেন।   ব্যক্তিগত জীবন  বাম|থাম্ব|129x129পিক্সেল|আফগানিস্তানের নারীদের বৈপ্লবিক সমিতি (RAWA)-র প্রতীক আফগানিস্তান লিবারেশন অর্গানাইজেশনের প্রতিষ্ঠাতা ফৈজ আহমদ ছিলেন মীনা কেশোয়ার কামালের স্বামী।Brodsky, Anne E. With all our strength : the Revolutionary Association of the Women of Afghanistan. New York City: Routledge, 2003. p. 54 তিনি ১৯৮৬ এর ১২ই নভেম্বর গুলবুদ্দিন হেকমতিয়ারের চরেদের হাতে প্রাণ হারান। মীনা ও ফৈজের তিন সন্তান ছিল, যাদের সম্বন্ধে কিছু জানা যায় না।   হত্যা  ১৯৮৭ খ্রিঃ ৪ঠা ফেব্রুয়ারি পাকিস্তানের কোয়েটা শহরে মীনা কামালকে হত্যা করা হয়। ঘাতকদের পরিচয় সম্পর্কে পরস্পরবিরোধী মত আছে। তবে আফগান গুপ্ত পুলিশ, আফগান গোয়েন্দা সংস্থা "খাদ" (KHAD) এবং মৌলবাদী মুজাহিদীন নেতা গুলবুদ্দিন হেকমতিয়ারকে সম্ভাব্য ঘাতক মনে করা হয়।   উত্তরাধিকার  ২০০৬ খ্রিঃ ১৩ই নভেম্বর টাইম ম্যাগাজিনের এক বিশেষ সংখ্যায় মীনাকে "৬০ জন এশীয় বীরের" অন্যতম হিসেবে স্বীকৃতি দেওয়া হয় এবং মন্তব্য করা হয় "মাত্র ৩০ বছর বয়সে মারা গেলেও মীনা তার মধ্যেই জ্ঞানের ক্ষমতার ভিত্তিতে আফগান নারীদের অধিকারের বীজ বপন করে গিয়েছিলেন।"   তথ্যসূত্র   বিষয়শ্রেণী:ইসলামি নারীবাদী বিষয়শ্রেণী:১৯৫৬-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:আফগান নারীবাদী বিষয়শ্রেণী:গুপ্তহত্যার শিকার সক্রিয়কর্মী বিষয়শ্রেণী:নাগরিক অধিকার কর্মী বিষয়শ্রেণী:পাকিস্তানে আফগান প্রবাসী বিষয়শ্রেণী:নারী বিপ্লবী বিষয়শ্রেণী:বিদেশে খুন হওয়া আফগান ব্যক্তি
মজিবর রহমান একজন বাংলাদেশী ক্রিকেটার।  তিনি ১১ মে ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন।    আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
সক্রিয় বিভাগ 40pxফুটবল40pxবাস্কেটবল40pxমহিলাদের বাস্কেটবল আল ইত্তিহাদ আহলি আলেপ্পো স্পোর্টস ক্লাব (‎) হল একটি সিরিয়ান ফুটবল ক্লাব যা ১৯৫৩ সালে আলেপ্পো শহরে প্রতিষ্ঠিত হয়। দেশের অন্যতম সফল ক্লাব, আল ইত্তিহাদ ছয়টি প্রিমিয়ার লীগ চ্যাম্পিয়নশিপ এবং নয়টি সিরিয়ান কাপ জিতেছে। এশিয়ায় তাদের সেরা পারফরম্যান্স ছিল ২০১০ সালে যখন তারা এএফসি কাপ চ্যাম্পিয়ন হয়েছিল।  ২০০৭ সালে উদ্বোধনের পর থেকে ক্লাবটি আলেপ্পো আন্তর্জাতিক স্টেডিয়ামে তাদের হোম ম্যাচ খেলে আসছে। আলেপ্পোর যুদ্ধের কারণে ২০১২ সালে পেশাদার কার্যক্রম বন্ধ করে দেওয়ার পর, ক্লাবটি ২০১৬ সালের ডিসেম্বরে পেশাদার প্রতিযোগিতায় ফিরে আসার ঘোষণা দেয়।  শিরোপা জয় জাতীয় প্রতিযোগিতা সিরিয়ান প্রিমিয়ার লিগ (৬) :  সিরিয়ান কাপ (৮) :  আন্তর্জাতিক টুর্নামেন্ট এএফসি কাপ (১) : ২০১০  তথ্যসূত্র  বহিঃসংযোগ  Official website    বিষয়শ্রেণী:সিরিয়ার ফুটবল ক্লাব বিষয়শ্রেণী:১৯৪৯-এ প্রতিষ্ঠিত ফুটবল ক্লাব বিষয়শ্রেণী:১৯৪৯-এ সিরিয়াতে প্রতিষ্ঠিত বিষয়শ্রেণী:আলেপ্পোতে ক্রীড়া বিষয়শ্রেণী:এএফসি কাপ বিজয়ী
সঙ্গীতা রায়  হলেন পশ্চিমবঙ্গের একজন ভারতীয় রাজনীতিবিদ। তিনি ২৩ নভেম্বর ২০২৪ সাল থেকে পশ্চিমবঙ্গ বিধানসভার সদস্য হিসেবে দায়িত্ব পালন করছেন। তিনি সর্বভারতীয় তৃণমূল কংগ্রেসের সদস্য হিসেবে সিতাই বিধানসভা কেন্দ্রের প্রতিনিধিত্ব করছেন।   আরো দেখুন    পশ্চিমবঙ্গের মুখ্যমন্ত্রীদের তালিকা  পশ্চিমবঙ্গ বিধানসভা   তথ্যসূত্র   বিষয়শ্রেণী:কোচবিহার জেলার ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি
চাটমোহর পৌরসভা বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা  পাবনা সদর হতে ৩০ কি.মি. উত্তরে, হাটিকুমরুল-বনপাড়া সড়কের টোলপ্লাজা হতে ২০ কি.মি দক্ষিণে, নাটোরের আহম্মদপুর থেকে ২৫ কি.মি পূর্বে বাঘাবাড়ী নদী বন্দর হতে ৪০ কি.মি পশ্চিমে।   প্রশাসনিক এলাকা  ওয়ার্ডঃ ০৯ টি মৌজাঃ ১০ টি   আয়তন ও জনসংখ্যা  মোট আয়তনঃ ৬ বর্গ কি.মি. মোট জনসংখ্যাঃ ১৬,৪৩০ জন   শিক্ষার হার ও শিক্ষা প্রতিষ্ঠান  *শিক্ষার হারঃ ৯৫%  *শিক্ষা প্রতিষ্ঠানঃ কলেজ - ২টি হাই স্কুল (বালক) - ১টি হাই স্কুল(বালিকা) - ১টি ফাজিল মাদ্রাসা - ১টি দাখিল মাদ্রাসা (বালিকা) - ১টি হাফিজিয়া মাদ্রাসা ও এতিম খানা - ৩টি সরকারী প্রাথমিক বিদ্যালয় - ৩টি কেজি স্কুল - ৯টি এন.জি.ও. স্কুল - ১০টি কোচিং সেন্টার - ১১টি   জনপ্রতিনিধি  বর্তমান মেয়রঃ     আরও দেখুন  চাটমোহর উপজেলা পাবনা জেলা রাজশাহী বিভাগ   তথ্যসূত্র   বিষয়শ্রেণী:পাবনা জেলার পৌরসভা বিষয়শ্রেণী:১৯৯৭-এ বাংলাদেশে প্রতিষ্ঠিত
পার্থ () পশ্চিম অস্ট্রেলিয়ার রাজধানী ও বৃহত্তম শহর। সোয়ান নদীর তীরে এ নগর গড়ে উঠেছে। প্রায় ১.৯৭ মিলিয়ন অধিবাসী এ নগরে বসবাস করেন। সিডনি, মেলবোর্ন ও ব্রিসবেনের পর এটি অস্ট্রেলিয়ার চতুর্থ বৃহত্তম শহর।  গুরুত্বপূর্ণ রেলসড়ক ব্যবস্থাপনার প্রেক্ষিতে বাণিজ্যিক, উৎপাদনকারী প্রতিষ্ঠান ও সাংস্কৃতিক কেন্দ্রে পরিগণিত হয়েছে। ধাতু ও ধাতব পদার্থ, পরিশোধিত পেট্রোলিয়ামজাত পণ্য, প্রক্রিয়াজাতকরণ খাদ্য, রাবার, ভবনের মালামালসহ মুদ্রিত পণ্যসামগ্রীর জন্য পার্থ বিখ্যাত।   ইতিহাস  ১৮২৯ সালে ক্যাপ্টেন জেমস স্টার্লিং এ নগরের গোড়াপত্তন করেন। সোয়ান রিভার কলোনি নামে প্রশাসনিক কেন্দ্র গড়ে তোলেন তিনি। তৎকালীন ব্রিটিশ যুদ্ধ ও উপনিবেশ সংক্রান্ত্র মন্ত্রী স্যার জর্জ মুরের পরামর্শক্রমে স্কটল্যান্ডের পার্থ এলাকার নাম অনুসারে পার্থের নামকরণ করা হয়। ১৮৫৬ সালে পার্থ নগরের মর্যাদা লাভ করে। ঊনবিংশ শতকের শেষদিকে পশ্চিম অস্ট্রেলিয়ায় স্বর্ণপ্রাপ্তির প্রেক্ষিতে নগরের জনসংখ্যা দ্রুত বৃদ্ধি পেতে থাকে। এরফলে অস্ট্রেলিয়ার পূর্বাঞ্চলীয় উপনিবেশ থেকে দলে দলে লোকের সমাগত হতে থাকে এখানে। দ্বিতীয় বিশ্বযুদ্ধে অস্ট্রেলিয়ার জড়িত থাকার প্রেক্ষিতে প্রশান্ত মহাসাগরীয় রণাঙ্গনে সাবমেরিন ঘাঁটি পরিচালিত হতো। যুদ্ধের পর ব্রিটেন, গ্রিস, ইতালি এবং যুগোস্লাভিয়া থেকে অভিবাসীদের আগমনে জনসংখ্যা বৃদ্ধি এর প্রধান কারণ হয়ে দাঁড়ায়। সাদা বালুকাময় সমুদ্র সৈকতের জন্য এ নগরের সুখ্যাতি রয়েছে। তন্মধ্যে কোটস্লো ও স্কারবোরা সমুদ্র সৈকত অন্যতম। সাঁতার কাঁটার জন্য এ সৈকতগুলো বেশ আদর্শ। রোটনেস্ট আইল্যান্ডে পর্যটকদের আকর্ষণের কেন্দ্রবিন্দু। সেখানে ছোট্ট প্রজাতির কুক্কা নামে স্তন্যপায়ী প্রাণী বসবাস করে।  আরো দেখুন  সিডনি  হ্যামিল্টন হিল   তথ্যসূত্র    বহিঃসংযোগ    Watch historical footage of Perth and Western Australia from the National Film and Sound Archive of Australia's collection.  Historical photos of Perth from the State Library of Western Australia  বিষয়শ্রেণী:পার্থ, পশ্চিম অস্ট্রেলিয়া বিষয়শ্রেণী:অস্ট্রেলিয়ার শহর বিষয়শ্রেণী:অস্ট্রেলীয় রাজধানী শহর